Jacques Demy

**Jacques Demy** (1931-1990) a zo ur filmaozer breizhat hag ur senarioer, saver-divizoù, produer hag aktour. Aozet en deus kalz filmoù sonerezh.

## E vuhez
Jacques Demy a oa bet ganet d'ar 5 a viz Mezheven 1931 e Pontkastell-Keren e Bro-Naoned. Marvet e oa bet d'an 27 a viz Here 1990 e Pariz. Douaret eo e vered ar Montparnasse (9 rann).

E-pad e yaouankiz e oa Jacques Demy o chom e Naoned, gant e dud.

Dimezet e oa gant Agnès Varda ha dediet he deus un nebeud filmoù dezhañ : *[[Jacquot de Nantes]]* (1991), *[[Les Demoiselles ont eu 25 ans]]* (1993), *[[L'Univers de Jacques Demy]]* (1995). Mathieu Demy eo o mab.

Kanet e vez filmoù Jacques Demy peurliesañ, penn-da-benn gant daou anezho zoken : *[[Les Parapluies de Cherbourg]]* hag *[[Une chambre en ville]]*.

## E Sinema
Tost e oa Jacques Demy d'an *Nouvelle Vague* (ar Wagenn Nevez), a zegasas ul lusk nevez d'ar sinema gallek, er bloavezhioù 60, gant filmaozourien evel Alain Resnais, François Truffaut pe Jean-Luc Godard.

E Naoned e oa bet filmet daou film Jacques Demy : Lola hag Une chambre en ville.

## Filmadurezh
*1955 : *[[Le Sabotier du val de Loire]]*
*1957 : *[[Le Bel Indifferent]]*, Jeanne Allard ha Angelo Bellini ennañ
*1958 : *[[Musée Grévin]]*, ur film berr Michel Serrault ennañ
*1958 : *[[La mère et l'enfant]]*, ur film berr
*1959 : *[[Ars (film)|Ars]]*
*1961 : *[[Lola (film, 1961)|Lola]]*, Anouk Aimée ha Marc Michel ennañ
*1962 : *[[Les Sept Péchés capitaux]]* sketch *La Luxure* Laurent Terzieff ha Jean-Louis Trintignant ennañ.
*1963 : *[[La Baie des Anges]]*, Jeanne Moreau ha Claude Mann ennañ
*1964 : *[[Les Parapluies de Cherbourg]]*, Catherine Deneuve, Nino Castelnuovo, Anne Vernon ha Marc Michel ennañ
*1967 : *[[Les Demoiselles de Rochefort]]*, Catherine Deneuve, Françoise Dorléac, Jacques Perrin, Michel Piccoli, Danielle Darrieux, Gene Kelly, George Chakiris ennañ
*1968 : *[[Model Shop]]* Anouk Aimée ha Gary Lockwood ennañ
*1970 : *[[Peau d'Âne (film)|Peau d'Âne]]* Catherine Deneuve, Jean Marais, Jacques Perrin, Delphine Seyrig ha Micheline Presle ennañ
*1972 : *[[Le Joueur de flûte]]* (*The Pied Piper* pe *The Pied Piper of Hamelin*) Donald Pleasence, Roy Kinnear ha Donovan ennañ
*1973 : *[[L'événement le plus important depuis que l'homme a marché sur la Lune]]* Catherine Deneuve ha Marcello Mastroianni ennañ, ha Mireille Mathieu o'c'hoari hec'h-unan
*1978 : *[[Lady Oscar (film)|Lady Oscar]]*, Catriona Mac Coll ha Barry Stokes ennañ
*1980 : *[[La Naissance du jour]]* (TV), Jean Sorel ha Dominique Sanda ennañ
*1982 : *[[Une chambre en ville]]*, Dominique Sanda, Danielle Darrieux, Richard Berry ha Michel Piccoli ennañ
*1985 : *[[Parking (film)|Parking]]*, Jean Marais, Laurent Malet ha Francis Huster ennañ
*1988 : *[[La Table tournante]]*, Mathieu Demy hag Anouk Aimée ennañ
*1988 : *[[Trois places pour le 26]]*, Yves Montand, Mathilda May ha Françoise Fabian ennañ.

## Enorioù
Resevet en doe ur balmezenn aour e Festival Cannas, hag ar priz Louis-Delluc e 1964. Nominet e voe ivez evit un Golden Globe, pevar Oskar, ur Bafta ha daou César.

Roet eo bet anv ar filmaozer d'al levraoueg e-kreiz-kêr Naoned : ar mediaoueg Jacques Demy, kae ar Foz.

## Levrlennadur
* levr : David Thomson (1975). *Biographical Dictionary of Film* (3eir emb.). Londrez: Andre Deutsch. ISBN 0-233-98953-6
* kelaouenn : Rafferty, Terrence (16 Ebrel 1996). The Past Recaptured. *The New Yorker*.
## Liammoù diavez
*Acquarello (1998). Strictly Film School: Jacques Demy
*Pennad-skrid e saozneg diwar-benn Les demoiselles de Rochefort]
## Daveoù